पाएं अपने शहर की ताज़ा ख़बरें और फ्री ई-पेपरडाउनलोड करें
इंदौर। प्रशासन बुधवार से आई बस में यात्रियों से किराया वसूलेगा, लेकिन सभी सुविधाएं मिलने में तीन-चार महीने लगेंगे। एआईसीटीएसएल के सामने सबसे बड़ी समस्या आई-बस नहीं आने की है। उसने पुणे की जिस कोरोना कंपनी से बसों का अनुबंध किया है, वह बसें नहीं दे पा रही है। अधिकारी कोशिश कर रहे हैं कि 20 बसें भी मिल जाएं तो बीआरटीएस की आधी जरूरत पूरी हो जाए। सोमवार को भी यह मुद्दा सामने आया।
एआईसीटीएसएल के पास अभी 11 बसें हैं, जिनमें से दो मेंटेनेंस पर हैं। नौ बसों से भारी ट्रैफिक को सफर करवाना अधिकारियों को भी मुश्किल लग रहा है। बताया गया कि जून अंत तक 20 बसें आ जाएंगी। कलेक्टर ने भी माना कि कंपनी समय पर बसें नहीं दे पा रही है। कंपनी को नोटिस दिया जा रहा है और जल्द बसें भेजने का दबाव बनाया जा रहा है।
सोमवार को एआईसीटीएसएल की बैठक में भी यह विषय चर्चा में रहा। चेयरमैन व महापौर कृष्णमुरारी मोघे की अध्यक्षता में हुई बैठक में कलेक्टर आकाश त्रिपाठी, सीईओ डी.के. नागेंद्र आदि शामिल थे। कलेक्टर के मुताबिक ट्रायल रन में फेयर कलेक्शन (ट्रायल में आने वाली राशि) का वास्तविक आंकड़ा नहीं आ पाया था। औपचारिक शुरुआत से पहले हम आर्थिक पहलुओं को भी परखना चाहते हैं। इससे रोज की आय और वास्तविक यात्रियों की संख्या पता चलेगी। इससे हम आगे बस संचालक का आकलन भी कर सकेंगे। संतुष्ट होने के बाद जुलाई के पहले सप्ताह में मुख्यमंत्री के हाथों इसकी शुरुआत करेंगे।
बिना टिकट 100 रु. जुर्माना
कंपनी के प्रभारी सीईओ नागेंद्र ने बताया बिना टिकट वाले यात्री को 100 रुपए जुर्माना चुकाना होगा। बीआरटीएस की सफाई व्यवस्था पर महापौर ने दो दिन में निगम से मोबाइल वैन सफाई के लिए बुलवाई है। इसमें कर्मचारियों की टीम भी अलग-अलग क्षेत्रवार बस स्टॉप और कॉरिडोर की सफाई करेगी। अधिकतम 34 हजार 600 यात्री प्रतिदिन बैठक में बताया गया कि अभी अधिकतम 34,600 यात्री प्रतिदिन आई बस से सफर कर रहे हैं। अब टिकट का पैसा लगेगा तो वास्तविक स्थिति सामने आएगी। हाईकोर्ट द्वारा कमर्शियल रन रोकने के सवाल पर कलेक्टरका कहना था हमने कोर्ट के दस्तावेज देख लिए हैं, उसमें ऐसी कोई रोक नहीं लगाई गई है।
बस स्टॉप पर लगेगी एटीएम
कलेक्टर ने बताया प्रत्येक बस स्टॉप पर एटीएम लगेगी। प्रस्ताव भी बुला लिए गए हैं। बैंक एटीएम पर जो भी गार्ड लगाएगी, उसी को बस स्टॉप की सुरक्षा की जिम्मेदारी भी दी जाएगी। कंपनी को एटीएम से किराया भी मिलेगा। प्रत्येक बस स्टॉप पर 4-4 सीसीटीवी
कैमरे लगेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva zho_Hant eng_Latn